biswa921/hiwiki-latest-pages-articles-raw huggingface dataset:
दक्षिणी ध्रुव

thumb|दक्षिणी ध्रुवदक्षिणी ध्रुव पृथ्वी का सबसे दक्षिणी छोर है। यह अंटार्कटिका में है।

तथ्यानुसार दो मुख्य दक्षिणी ध्रुव हैं, एक स्थिर और दूसरा जो घूमता है।

चुम्बकीय उत्तरी और दक्षिणी ध्रुव वहाँ होते है जहाँ पर दिक्सूचक संकेत करता है। ये ध्रुव वर्ष प्रतिवर्ष घूमते रहते हैं। केवल दिक्सूचक को देखकर ही लोग यह बता सकते हैं की वे इन ध्रुवों के निकट है। दक्षिणी ध्रुव से सारी दिशाएँ उत्तर में होती हैं, पर ध्रुवों के बिल्कुल निकट दिक्सूचक भरोसेमंद नहीं है। 

भौगोलिक उत्तरी और दक्षिणी ध्रुव वे ध्रुव हैं जिनपर पृथ्वी घूमती है, वहीं जिन्हें लोग एक ग्लोब पर देखते हैं कहाँ पर साती उत्तर/दक्षिण की रेखाएँ मिलती है। ये ध्रुव एक ही स्थान पर रहते है और यही वे ध्रुव होते हैं जब हम केवल उत्तरी या दक्षिणी ध्रुव कहते हैं। लोग कुछ विशेष तारों को देखकर ये बता सकते हैं कि वे इन ध्रुवों पर है। ध्रुवों पर एक तारा समान ऊँचाई पर चक्कर लगाता है और क्षितिज पर कबी भी अस्त नहीं होता।

दक्षिणी ध्रुव पर पड़ने वाला महाद्वीप है अंटार्कटिका। यह बहुत ही ठंडा स्थान है। सर्दियों के दौरान कई सप्ताहों तक यहाँ सूर्योदय नहीं होता। और गर्मियों के दौरान, दिसंबर के अंत से मार्च के अंत तक सूर्यास्त नहीं होता। 

स्वयं ध्रुवीय बिन्दु पर भी छः महीने की सर्दियाँ होती हैं और इतने समय तक सूर्योदय नहीं होता। और जब सूर्योदय होता है तो, यह छः महीनों की लंबी गर्मियाँ आरंभ होती हैं, जब कोई व्यक्ति दिन के किसी भी समय खड़े होकर सूरज को क्षितिज के ऊपर घड़ी की उल्टी दिशा में अपने चारो ओर घूमते हुए देख सकता है। 

दक्षिणी ध्रुव पर पहुँचना कठिन है। उत्तरी ध्रुव के विपरीत, जोकि समुद्र और समतल समुद्री बर्फ से ढका होता है, दक्षिणी ध्रुव एक पर्वतीय महाद्वीप पर स्थित है। यह महाद्वीप है अंटार्कटिका। यह बर्फ की मोटी चादर से ढका है और अपने केंद्र पर तो १.५ किमी से भी मोटी बर्फ से। दक्षिणी ध्रुव बहुत ऊँचे स्थान पर है और बहुत वातमय (तूफ़ानी)। यह उन स्थानों से बहुत दूर है जहाँ पर वैज्ञानिकों की बस्तियाँ हैं और यहाँ जाने वाले जहाज़ों को प्रायः बर्फ़ीले समुद्री रास्ते से होकर जाना पड़ता है। तट पर पहुँचने के बाद भी भूमार्ग से यात्रा करने वाले खोजियों को ध्रुव तक पहुँचने के लिए १,६०० किलोमीटर से भी अधिक की यात्रा करनी पड़ती है। उन्हें तैरते हिमखंडों को पार करके बर्फ़ से ढकी भूमि और फ़िर सीधे खड़े पर्वतीय हिमनदों को जो टूटी, मुड़ी हुई समुद्र में गिरती बर्फ से ढके होते हैं और तेज़ जमाने वाली बर्फीली हवाओं वाले पठार को भी पार करना होता है।

 इन्हें भी देखें 
 उत्तरी ध्रुव

श्रेणी:पृथ्वी के ध्रुवीय क्षेत्र
श्रेणी:अक्षांश रेखाएँ
ऋषि अगस्त

दक्षिण भारत के एक प्राचीन ऋषि का नाम अगस्त्य ऋषि था। उनके बारे में एक मिथिहासिक कहानी है कि एक टिटहरी की आर्त प्रार्थना पर उन्होने समुद्र को ही पी लिया था। यह ऋषि वशिष्ठ के अग्रज थे। इन्होंने राम को एक तरकश दिया था।

श्रेणी:हिन्दू धार्मिक व्यक्तित्व
श्रेणी:हिन्दू कथाएं
हवन कुंड

thumb|250px|हवन कुंड 
अग्नि के द्वारा देवताओं को पहुंचाने वाले सोम के लिये हवन कुंड का प्रयोग किया जाता है। हवन कुंड को वेदी के अनुसार बनाया जाता है। एक वेदी का हवन कुंड रोजाना के भोजन को पकाने के काम में लिया जाता है। द्वि वेदी का हवन कुंड साधारण ब्राह्मण के द्वारा अपनी दैनिक हवनात्मक क्रिया के लिये प्रयोग किया जाता है। त्रिवेदीय हवन कुंड को सत रज और तम तीनो प्रकार की आकांक्षाओं की पूर्ति के लिये किया जाता है। चतुर्वेदीय हवन कुंड को धर्म अर्थ काम और मोक्ष की प्राप्ति के निमित्त प्रयोग किया जाता है। हवन कुंड में वेदी का आकार वर्गाकार होता है और सीढियों के रूप में कार्य योजना के अनुसार चौडाई और ऊंचाई में बनाया जाता है।

श्रेणी:हिन्दू धर्म
अरुण कांबले

+अरुन कांबले 250px|अरुन कांबले।उपनाम : प्रा अरुन कांबले जन्मतिथि: १४ मार्च, १९५३ जन्मस्थान: सांगली जिला, महाराष्ट्र, भारत निर्वाण: २० दिसंबर, २००९ निर्वाणस्थान: हैदराबाद, आंध्रप्रदेश, भारत धर्म :बौद्ध  पत्रकारिता लेखन : आंबेडकर भारत आन्दोलन: दलित आंदोलनसंगठन : दलित पैंथर्स 

अरुण कृष्णाजी कांबले (मराठी: अरुण कृष्णाजी कांबळे) (१४ मार्च, १९५३ -- २० दिसंबर, २००९)। अरुण कृष्णाजी कांबले मराठी साहीत्य में लेखक और दलितों में अग्रणी नेतृत्व थे। अरुण कांबले, दलित पैंथर्स के संस्थापक हैं और वर्तमान में विश्वविद्यालय मुंबई में मराठी विभाग के प्रोफेसर के रूप में काम कर रहे थे। वह जनता दल के महासचिव थे। उन्होंने दलितों, पिछड़ा वर्ग के लोगों और अल्पसंख्यकों के पक्ष में प्रमुख निर्णय लिये थे।

 प्रकाशित साहित्य 
 नाम साहित्य प्रकाशन प्रकाशन वर्ष (इ.स.) धर्मांतराची भीमगर्जना  सांस्कृतिक संशोधन  प्रतिमा प्रकाशन  १९९६ वाद-संवाद  वैचारिक  प्रतिमा प्रकाशन  १९९६ चिवरचिवर part-2 . ललित  आशय प्रकाशन  १९९५  युगप्रवर्तक आंबेडकरयुगप्रवर्तक आंबेडकर  वैचारिक  आशय प्रकाशन  १९९५  रामायणातील सांस्कृतिक संघर्ष  सांस्कृतिक संशोधन पँथर् प्रकाशन  1982,1987 चळवळीतील दिवस  आत्मकथन  आशय प्रकाशन  १९९५ अरुण कृष्णाजी कांबळे  काव्यसंग्रह  संकल्प प्रकाशन  १९८३

 शुरुवाती दिन 
 जीवन 

अरुन कांबले जी का जन्म १४ मार्च १९५३ को सांगली जिले में करगनी गाव में हुआ | उनके माता-पिता शिक्षक थे | उनकी स्कूली पडाई करगनी में हुई | काॅलेज के दिन सांगली जिले में विलिंग्डन महाविद्यालय में व्यतित हुए |मुंबई के सिद्धार्थ महाविद्यालय में एम. ए॰ को मराठी विषय से सुवर्ण पदक प्राप्त किया। १९७३ में प्रोफेसर कर‍ जुडे|

 राजकिय कार्य 
=== दलित पँथर ===

 जनता दल 

 वां मयीन क्षेत्र 

अरुन कांबले, एक लेखक, कवि और सम्पादक थे। सांस्कृतिक संघर्ष रामायण, चीवर, वाद संवाद, युग प्रवर्तक अम्बेडकर, चळवळीचे दिवस जैसे कई किताबें लिखी है। उन्हे प्रबुद्ध रत्न पुरस्कार, लाइफ टाइम अचीवमेंट अन्तरराष्ट्रीय पुरस्कार से सम्मानित किया गया है। उनकी कुछ किताबें और लेख अंग्रेज़ी, जर्मन, फ्रेंच, गुजराती, कन्नड़, तेलेगु, मल्याळम, उर्दू (दलित आवाज़) और हिन्दी में (सूरज के वंश-धार) अनुवाद किया गया है |

 साहित्य क्षेत्र 
 दलित साहित्य क्षेत्र 
 मृत्यु/निर्वाण 

अरुण कांबले जी १३ दिसम्बर को हैदराबाद में " अंतरराष्ट्रीय अंबेडकर संस्थान " में एक संगोष्ठी में मुख्य अतिथि के रूप में भाग लेने गये थे |उन्हे हैदराबाद में एक झील में मृत पाया गया | एक रहस्यमय तरीके से उनकी सन्दिग्ध मौत की खबर एक बड़े झटके के रूप में आया थी | " उनका जीवन के प्रति बहुत ही सकारात्मक दृष्टिकोण था | उन्होने मुझसे कहा था कि वह १५ दिसम्बर को आयेंगे और उनके छात्रों के अनुसार उसी दिन व्याख्यान होंगे " यह उनकी बहन मंगल तिरमारे जी ने कहा |

 भाषण 

 Prof. Arun Kamble's Speech at PanvelProf. Arun Kamble's Speech at Panvel.
 Prof. Arun Kamble's Speech Pandharpur
 Prof. Arun Kamble's Speech Amaravati
 Prof. Arun Kamble's Speech ParbhaniProf. Arun Kamble's Speech at Parbhani
 Documentary on Dalits (Mumbai's Way: Il buddismo negli slum. Visita a Daharawi con il Dr. Arun Kamble).

 टिप्पणीसूची 

श्रेणी:दलित लेखक
श्रेणी:भारतीय बौद्ध
श्रेणी:भारतीय समाजसेवी
श्रेणी:सांगली के लोग
श्रेणी:आंबेडकरवादी
श्रेणी:1953 में जन्मे लोग
श्रेणी:२००९ में निधन
श्रेणी:महाराष्ट्र के लोग
काला नमक

right|thumb|250px|काला नमक के टुकड़े
right|thumb|250px|काला नमक का पाउडर
काला नमक (बंगला : बिट लबन (বিট লবণ); नेपाली: बिरे नुन ; Hindi काला नमक ; गुजराती: સંચળ संचल) भारतीय उपमहाद्वीप में निर्मित और भारतीय भोजन में बड़े पैमाने पर प्रयोग किया जाने वाला खाद्य नमक है। काले नमक का प्रयोग चाट, चटनी, रायता और कई अन्य भारतीय व्यंजनों में किया जाता है। भारतीय चाट मसाला, अपनी खुशबू और स्वाद के लिए काले नमक पर निर्भर करता है।

काले नमक में मुख्यतः सोडियम क्लोराइड होता है। इसके अतिरिरिक्त इसमें सोडियम सल्फेट, आइरन सल्फाइड, हाइड्रोजन सल्फाइड आदि की कुछ मात्रा भी मिश्रित होती है। सोडियम क्लोराइड के कारण ही यह नमकीन स्वाद देता है, आइरन सल्फाइड के कारण इसका गहरा बैंगनी रंग दिखता है और सभी सल्फर लवण इसके विशिष्ट स्वाद और गंध के लिये जिम्मेदार हैं। इनमें से हाइड्रोजन सल्फाइड मुख्यत: इसके गंध का कारण प्राकृतिक काला नमक चट्टानों से प्राप्त होता है ये चट्टानें मुख्यतः भारत, पाकिस्तान में पायी जाती हैं
काले नमक का सबसे अधिक उपयोग भारत मे होता है।

 तैयारी 
कुछ स्रोतों में काला नमक बनाने की निम्नलिखित विधि बतायी गयी है-

काला नमक को बनाने के लिए नमकीन पानी में हरड़ के बीज डाल कर उबाला जाता है, उबलने के बाद पानी तो भाप बन कर उड़ जाता है और शेष बचता है क्रिस्टलीय नमक, जिसका रंग काला होता है इसलिए इसका नाम काला नमक है। जब इसे पीसा जाता है तब इसका पाउडर गुलाबी हो जाता है। रासायनिक रूप से, काला नमक सोडियम सल्फाइड होता है जिसमे कुछ मात्रा मे, खनिज लवण भी होते हैं। इसका उत्पादन सोडियम थाओसल्फेट के निर्माण के दौरान एक बायप्रोडक्ट के तौर पर भी होता है।

 उपयोग 
काले नमक को आयुर्वेदिक चिकित्सा पद्धिति में एक ठंडी तासीर का मसाला माना जाता है और इसका प्रयोग एक रेचक और पाचन सहायक के रूप में किया जाता है। यह भी माना जाता है कि यह पेट की गैस (उदर वायु) और पेट की जलन में राहत प्रदान करता है। इसे कभी कभी उच्च रक्तचाप या कम नमक का आहार लेने वाले व्यक्ति भी प्रयोग करते हैं क्योंकि यह माना जाता है कि इसमे आम नमक की तुलना में कम सोडियम होता है और यह रक्त में सोडियम की मात्रा में वृद्धि नहीं करता है। हरड़ के बीजों को आयुर्वेदिक चिकित्सा में कामोत्तेजक माना जाता और यह रक्तचाप को कम करने और जलन में मदद करता है। इस आशय का कारण हरड़ के बीजों का सल्फ्यूरस यौगिक हैं जो निर्माण प्रक्रिया के दौरान काला नमक का हिस्सा बन जाते हैं।
 
काले नमक को इसके अंडे जैसे स्वाद के चलते शाकाहारी लोगों द्वारा पसन्द किया जाता है, उदाहरण के लिए, इसका इस्तेमाल मसाला टोफू को अंडा सलाद जैसा स्वाद देने के लिए किया जाता है।

 सन्दर्भ 

श्रेणी:नमक
श्रेणी:खनिज समूह
रायता

रायता दही आधारित एक भारतीय व्यंजन है। रायता बनाने के लिए दही को मथ कर इसमे कान्दा, ककडी़/ खीरा, लौकी, टमाटर, बैैंगन व बेसन की बूंदी आदि भोज्य सामग्री मिलाई जाती हैं। इन सबके अतिरिक्त इसमे भुना हुआ जीरा, हीङ्ग और कभी कभी पुदीना भी मिलाया जाता है। इसे भात, पुलाव आदि व्यंजनों के साथ एक सहायक व्यञ्जन के रूप में खाया जाता है।

 रायते के प्रकार 
विभिन्न प्रकार के फलों एवं व्यंजनों के साथ रायते के निम्न प्रकार है-
 बुरानी
 बूंदी का रायता
 केला – अनार रायता
 गाजर रायता
 गुलाबी दही
 इडली रायता
 कचुमर रायता
श्रेणी:केरल का खाना
श्रेणी:पंजाबी खाना
श्रेणी:बंगाली खाना
श्रेणी:बिहार का खाना
श्रेणी:भारतीय खाना
केविन रड

thumb|right|150px|कैविन रड: 2007 का एक चित्र

कैविन रड (अंग्रेजी: Kevin Rudd, जन्म: 21 सितम्बर 1957) ऑस्ट्रेलिया के निवर्तमान प्रधानमन्त्री हैं। वे संघीय ऑस्ट्रेलियाई श्रम दल के नेता भी हैं। उन्होनें 2007 का संघीय चुनाव जीता और ऑस्ट्रलिया के प्रधानमन्त्री बने। जूलिया गेलार्ड के लेबर पार्टी के नेता पद से अपदस्थ होने के एक दिन बाद केविन रड को एक बार पुन: ऑस्ट्रलिया के प्रधानमन्त्री पद की शपथ दिलाई गयी। वर्ष 2013 के संघीय चुनाओं में हार मिली।

संसद में चुने जाने से पूर्व वे एक राजनयिक और सरकारी कर्मचारी थे। रड ने 1998 में संसद की सीट जीती थी। संघीय ऑस्ट्रेलियाई लेबर पार्टी ने दिसम्बर 2006 में उन्हें विपक्ष का नेता चुना। 2007 का संघीय चुनाव उन्होंने कार्य समझौतों और भूमंडलीय ऊष्मीकरण के कारण जीता था। प्रधानमन्त्री के रूप में उन्होंने पहले ही क्योटो संधि पर हस्ताक्षर कर दिये थे और अब वे ईराक युद्ध से ऑस्ट्रेलियाई सैनिकों को बाहर निकालेंगे।
 सन्दर्भ 

 बाहरी कड़ियाँ
 केविन रड फिर बने ऑस्ट्रेलिया के प्रधानमन्त्री

श्रेणी:ऑस्ट्रेलिया
श्रेणी:ऑस्ट्रेलिया के लोग
श्रेणी:ऑस्ट्रेलिया के प्रधानमंत्री
श्रेणी:1957 में जन्मे लोग
श्रेणी:राष्ट्रमण्डल पदासीन
मेगालोडोन

मेगालोडोन, जिसका अर्थ यूनानी, में "बड़े दाँत" होता है (कैरकारोडोन मेगालोडोन) प्रागैतिहासिक काल में रहने वाली एक विशाल हाँगर थी। इस प्रजाति के सबसे पुराने मिले अवशेष लगभग 18 लाख वर्ष पुराने है,और ऐसा माना जाता है कि  कैरकारोडोन मेगालोडोन संभवतः 1.5 करोड़ वर्ष पहले विलुप्त हो गयी थी। यह अपने समय की शीर्ष शिकारी और सबसे बड़ी मांसाहारी मछली थी। 

 कैरकारोडोन मेगालोडोन लंबाई मे 18 मीटर से अधिक बढ़ सकती थी और इससे प्रतीत होता है कि यह संभवतः अभी तक की सबसे बड़ी हाँगर थी। इसके अवशेषों की जांच से, वैज्ञानिकों ने निष्कर्ष निकाला है कि मेगालोडोन लैम्नीफॉर्म्स वर्ग से संबंधित थी। हालांकि, वैज्ञानिक अभी भी इसके जीनस को लेकर संशय मे हैं। मेगालोडोन के जीवाश्म से साक्ष्य मिलते हैं कि इसकी खुराक मे बड़े समुद्री जानवर शामिल थे।
thumb|left|मेगालोडोन महान श्वेत हाँगर और मनुष्य के साथ आकार की तुलना के लिए

 सन्दर्भ 

श्रेणी:विलुप्त प्राणी
तोलेदो, स्पेन

thumb|150x150px|टोलेडो की स्पेन में स्थिति।
thumb|right
टोलेडो स्पेन में एक नगर का नाम है जिसकी जनसंख्या ७५,००० के लगभग है। यह एक ऐतिहासिक नगर है और यहाँ कई स्मारक हैं। यह नगर रोमन काल से लेकर १८वीं शताब्दी तक एक प्रमुख नगर था। यह स्पेन के कैस्टिले-ला मांचा के स्वायत्तशासी समुदाय और टोलेडो प्रांत की राजधानी है। बहुत से प्रसिद्ध व्यक्ति या तो इस नगर में रहे हैं या जन्में हैं, जैसे गार्सिलास्को दी ला वेगा, एल्फोन्सो एक्स और एल ग्रेसो। यहाँ के लोग बहुत दयालु प्रवृत्ति के थे।

दर्शनीय स्थल
सांता फे गिरजाघर

सन्दर्भ

श्रेणी:स्पेन के नगर
टोलेडो प्रान्त

thumb|150x150px|टोलेडो प्रान्त।
टोलेडो प्रान्त (स्पेनी: Provincia de Toledo) स्पेन के केन्द्र में मैड्रिड के निकट स्थित कैस्टिले-ला मांचा नामक स्वायत्तशासी समुदाय का एक प्रान्त है। इसकी राजधानी है टोलेडो और सबसे बड़ा बगर है महारानी का टेलावेरा। इस प्रान्त की जनसंख्या ६,००,००० है।

इसकी सीमाएँ इन प्रान्तों से लगती हैं: मैड्रिड, क्युएन्सा, सियुदाद रियाल, बादाजोज़, कासीरैस और अविला।

प्रान्त की कुल ५,४६,५३८ की जनसंख्या (२००२) में से केवल १/९ ही राजधानी टोलेडो में रहती है, जो स्वायत्तशासी समुदाय की भी राजधानी है। प्रान्त का सर्वाधिक जनसंख्या वाला नगर है टालावेरा दी ला रीना जिसकी कुल जनसंख्या ८३,७९३ (२००६) है।

प्रान्त में कुल २०४ नगर निगम हैं। स्पेन का सबसे छोटा नगर निगम, इल्लान दी वाकस, जहाँ कुल ८ लोग रहते हैं, टोलेडो प्रान्त में है।

 इन्हें भी देखें 
 स्पेन
 स्पेन के प्रान्त

श्रेणी:स्पेन के प्रान्त
कुआला लंपुर की मीनार

कुआला लंपुर की मीनार मलेशिया की राजधानी कुआला लंपुर में स्थित है। इस मीनार से ट्विन टावर की भव्यता को बारीकी से निहार सकते हैं। इस मीनार की कुल ऊंचाई 276 मीटर है। पर ऊंची पहाड़ी पर स्थित होने के कारण यह और भी ऊंची दिखती है। वैसे भी यह दुनिया की चौथी सबसे ऊंची इमारत है। पूरे कुआलालंपुर शहर को आप यहां से रात के समय देखें तो यह और भी खूबसूरत नजर आता है। इसके अतिरिक्त कुआलालंपुर की सुल्तान अब्दुल समद बिल्डिंग, नेशनल म्यूजियम, नेशनल थियेटर, विदेशी दासता से मुक्ति का प्रतीक नेशनल स्मारक और भव्य रेलवे स्टेशन भी लोगों को अपनी ओर आकर्षित करता है। शहर में आप खरीदारी के साथ ही गोल्फ का आनंद भी ले सकते हैं। कुआलालंपुर में एक दर्जन से भी ज्यादा गोल्फ कोर्स हैं। खासतौर पर यहां आप रात्रिकालीन गोल्फ का आनंद उठा सकते हैं जो दुनिया के बहुत कम शहरों में उपलब्ध है।

thumb|800px|center|
 Gallery 

बाहरी कड़ियाँ
 Official Site
 Emporis.com
 
 Satellite Image of the KL Tower at Google Maps
 3D model of the KL Tower for use in Google Earth

 देखें 
 मीनारों की सूची
 विश्व के सर्वोच्च निर्माण

श्रेणी:मलेशिया की मीनारें
श्रेणी:कुआला लंपुर की इमारतें
श्रेणी:घूमते होटल
सी आई टी आई सी प्लाज़ा

250px|thumb|right|सीआईटीआईसी प्लाजासीआईटीआईसी प्लाजा गाउन्गजाऊ, चीन में स्थित एक भवन-मीनार है इसकी ऊचाई ३९१ मी (१,२८३ फुट) है। यह ८० मंजिल कि इमारत है, इसका निर्माण १९९७ में हुआ था।सी आई टी आई सी प्लाज़ा एक गगनचुम्बी इमारत है। 

श्रेणी:सर्वोच्च गगनचुम्बी
श्रेणी:गगनचुम्बी इमारतें
अल हम्रा टावर

अल हम्रा टॉवर 414 मीटर की ऊंचाई के साथ कुवैत में सबसे ऊंची गगनचुम्बी इमारत है। 

मीडिया दृष्य के लिए विशेष उपकरण RGBW स्थापित किये गये ; RGBW रंग नियंत्रण, हल्की रोशनी और उन्नत प्रौद्योगिक प्रोग्रामिंग उच्च शक्ति 4 1 (RGBW) में प्रकाश स्रोत के रूप में उपयोग में लिए हैं। जो शुद्ध सफेद रोशनी और 2700 ~ 6500K से किसी भी रंग तापमान में उपलब्ध; उन्नत गर्मी सिंक डिजाइन प्रणाली, लंबे समय तक आनंदित विलासिता प्रदान करता है, उच्च गुणवत्ता वाले जुड़नार और उन्नत नियंत्रण प्रौद्योगिकी बिल्डिंग रात में पूरी तरह से अलग बनाता है।

 

श्रेणी:सर्वोच्च गगनचुम्बी
अलमास टावर

अंगूठाकार|अलमास टावर|223x223पिक्सेल
अलमास टावर एक निर्माणाधीन गगनचुम्बी इमारत है। यह दुबई में स्थित है। यह वर्तमान में दुबई की 7वीं सबसे ऊंची इमारत है। बुर्ज खलीफा जो दुनिया की सबसे ऊँची इमारत  360 मीटर (1,180 फीट) है। अलमास टावर इमारत 2008 में शीर्ष पर रही और 2009 से 2010 तक दुबई की सबसे ऊंची इमारत का खिताब अपने पास रखा।

 इन्हें भी देखें 
 भविष्य का संग्रहालय
 मलक्का अल-क़ुरआन संग्रहालय
सन्दर्भ

टावर, अलमास
श्रेणी:दुबई की इमारतें
बाहरी कड़ियाँ
 अलमास टावर
बुर्ज ख़लीफ़ा

बुर्ज ख़लीफ़ा दुबई में आठ अरब डॉलर की लागत से छह साल में निर्मित 820 मीटर ऊँची 163 मंज़िला दुनिया की सबसे ऊँची इमारत है (जनवरी, सन् २०१० में)। इसका लोकार्पण ४ जनवरी, 2009 को भव्य उद्घाटन समारोह के साथ किया गया। इसमें तैराकी का स्थान, खरीदारी की व्यवस्था, दफ़्तर, सिनेमा घर सहित सारी सुविधाएँ मौजूद हैं। इसे ९६ किलोमीटर दूर से भी साफ़-साफ़ देखा जा सकता है। इसमें लगायी गयी लिफ़्ट दुनिया की सबसे तेज़ चलने वाली लिफ़्ट है। “ऐट द टॉप” नामक एक दरवाज़े के बाहर अवलोकन डेक, 124 वीं मंजिल पर, 5 जनवरी 2010 पर खुला। यह 452 मीटर (1,483 फुट) पर, दुनिया में तीसरे सर्वोच्च अवलोकन डेक और दुनिया में दूसरा सबसे बड़ा दरवाज़े के बाहर अवलोकन डेक है।

 निर्माण  
बुर्ज खलीफा का निर्माण सन 2004से शुरू हुआ था तथा इसका लोकार्पण सन 2010 में हुआ था.

सन्दर्भ

बाहरी कड़ियाँ

 

श्रेणी: गगनचुम्बी इमारतें
श्रेणी: सर्वोच्च गगनचुम्बी
द लैंडमार्क, अबु धाबी

अंगूठाकार|द लैंडमार्क, अबु धाबी
द लैंडमार्क, अबु धाबी एक गगनचुम्बी इमारत है जिसका निर्माण २०१३ में पूरा हुआ था । 

श्रेणी:सर्वोच्च गगनचुम्बी
स्काई टावर, अबु धाबी

अंगूठाकार|स्काई टावर, अबु धाबी
स्काई टावर, अबु धाबी एक निर्माणाधीन गगनचुम्बी इमारत है। 

श्रेणी:सर्वोच्च गगनचुम्बी
वाटर व्यू टावर

अंगूठाकार|वाटर व्यू टावर
वाटर व्यू टावर एक गगनचुम्बी इमारत बननी निश्चित हुई थी। फिल्हाल इसका निर्माण कार्य स्थगित है। 

श्रेणी:सर्वोच्च गगनचुम्बी
पंजाब के जिले

यह पंजाब के जिलों की सूची है:-

 1.अमृतसर जिला 
 2.भटिण्डा जिला 
 3.फिरोजपुर जिला 
 4.फरीदकोट जिला 
 5.फतेहगढ़ साहिब जिला 
 6.गुरदासपुर जिला 
 7.पठानकोट जिला
 8.होशियारपुर जिला 
 9.जालंधर जिला 
 10.कपूरथला जिला 
 11.लुधियाना जिला 
 12.मानसा जिला 
 13.मोगा जिला 
 14.मुक्तसर जिला 
 15.शहीद भगत सिंह नगर जिला 
 16.पटियाला जिला 
 17.रूपनगर जिला 
 18.संगरूर जिला 
 19.तरन तारन साहिब जिला
 20.बरनाला जिला 
 21.मोहाली जिला|अजीतगढ जिला|साहिबजादा अजीत सिंह नगर|एस ए एस नगर]] 
 22.मलेरकोटला जिला 
 23.फाजिल्का जिला 

श्रेणी:पंजाब
*
मैथन बांध

thumb|right|280px|मैथन बांध
भारतवर्ष के झारखंड प्रदेश में स्थित धनबाद से ५२ किमी दूर मैथन बांध दामोदर वैली कारपोरेशन का सबसे बड़ा जलाशय है। इसके आस-पास का सौंदर्य पर्यटकों को बरबस ही अपनी ओर आकर्षित कर लेता है। बराकर नदी के ऊपर बने इस बाँध का निर्माण बाढ़ को रोकने के लिए किया गया था। बाँध के नीचे एक पावर स्‍टेशन का भी निर्माण किया गया है, जो दक्षिण पूर्व एशिया में अपने आप में आधुनिकतम तकनीक का उदाहरण माना जाता है। इसकी परिकल्पना जवाहरलाल नेहरू ने की थी। इसके पास ही माँ कल्‍याणेश्‍वरी का एक अति प्राचीन मंदिर भी है। लगभग ६५ वर्ग कि॰मी॰ में फैले इस बाँध के पास एक झील भी है जहाँ नौकायन और आवासीय सुविधाएँ उपलब्‍ध है। इसके अतिरिक्त एक मृगदाव तथा पक्षी विहार भी है, जहाँ पर्यटक जंगल के प्राकृतिक सौन्‍दर्य तथा विभिन्‍न किस्‍म के पशु-पक्षियों को देख सकते है। १५,७१२ फीट लंबे और १६५ फीट ऊँचे इस बाँध से ६०,००० किलोवाट बिजली का उत्‍पादन होता है। वैसे य़े इलाका नक्सली प्रभावित भी है----इसलिए जाने से पहले थोड़ा सावधान
 पर्यटन 
पर्यटन की दृष्टि से मैथन बाँध का महत्त्वपूर्ण स्थान है। यहाँ हजारों की संख्‍या में पर्यटक प्रतिदिन पहुँचते हैं जिससे पूरा शहर पर्वतीय नगरी जैसा लगता है। इस शहर की शांति अनायास आकर्षित कर लेती है। यहाँ आवागमन के लिए दिल्ली और मुंबई सहित देश के कई भागों से रांची और पटना के लिए वायु सेवाएं उपलब्‍ध हैं। रांची और पटना हवाई अड्डे से बसों व टैक्सियों द्वारा पर्यटक आसानी से धनबाद तक पहुँच सकते हैं। बराकर और कुमारधुबी यहाँ के निकटतम रेलवे-स्‍टेशन हैं, जो यहाँ से ८ कि॰मी॰ की दूरी पर स्थित है। धनबाद और गोमो इस शहर के मुख्‍य रेलवे स्टेशन हैं, जो देश के विभिन्‍न स्थलों से सीधे रेल-सेवा द्वारा जुड़े हुए हैं। मैथन के लिए धनबाद, आसनसोल तथा बराकर से हर समय बस सेवा उपलब्‍ध है।

 सन्दर्भ 

श्रेणी:भारत की नदी घाटी परियोजनाएं
श्रेणी:झारखंड
श्रेणी:हिन्दी विकि डीवीडी परियोजना
पिस्ता

right|thumb|300px|पिस्ता
thumb|पिस्ता
पिस्ता एक प्रकार का मेवा है।

ड्राइ फ्रूट्स के रूप में इस्तेमाल होने वाला पिस्ता न केवल एक बेहतर स्नैक है, बल्कि यह स्वास्थ्य के लिए भी लाभदायक है। एक ताजा अध्ययन के अनुसार इसका नियमित सेवन शरीर में कार्बोहाइड्रेट की मात्रा को नियंत्रित कर ब्लड में शुगर के लेवल को घटाता है।

चिरौंजी खाने के फायदे पढ़ने के लिए इस पर क्लिक करें:- चिरौंजी खाने के फायदे।

टोरंटो यूनिवर्सिटी की ओर से किए गए अध्ययन की रिपोर्ट के मुताबिक "पिस्ता को कार्बोहाइड्रेट युक्त खाद पदार्थ जैसे व्हाइट ब्रेड के साथ खाने से शरीर में कार्बोहाइट्रेड की अधिक मात्रा नहीं पहुंचती और जिसके कारण खून में शर्करा का स्तर नहीं बढ़ पाता।" शोधकर्ताओं के अनुसार भारत जैसे देश जहां लगभग चार करोड़ लोग डाइबिटीज के शिकार हैं और वर्ष 2025 तक इसके आठ करोड़ तक के आंकड़े को पार करने की आशंका है, पिस्ता का सेवन डाइबिटीज के मरीजों की संख्या को नियंत्रित कर सकता है।

इस शोध का नेतृत्व करने वाले शोधकर्ता सिरील केनडॉल का कहना है कि "डाइबिटीज के इलाज और बचाव के लिए ब्लड में ग्लुकोज के स्तर को नियंत्रित करना जरूरी है। आमतौर पर खून में शुगर का लेवल कार्बोहाइड्रेट की अधिकता से बढ़ता है। हमने जो अध्ययन किया है, उसके प्रारंभिक परिणामों से स्पष्ट है कि पिस्ता का सेवन शरीर में कार्बोहाइड्रेट की मात्रा को बढ़ने नहीं देता और परिणामस्वरूप खून में शर्करा का मात्रा नियंत्रित रहती है।" इसके साथ ही अध्ययन में पता चला है कि पिस्ता भूख को उत्तेजित करने वाले हार्मोन को भी नियंत्रित करता है, जिससे लंबे समय तक डाइबिटीज से बचाव संभव है। गौरतलब है कि अत्याधिक भोजन करने से भी शरीर में कार्बोहाइड्रेट की मात्रा बढ़ती है और यह डाइबिटीज को का सबसे बड़ा कारण है। 

उत्पादक देश
२००५ में पिस्ता का उत्पादन (टनों में)

 सन्दर्भ 

 बाहरी कड़ियाँ 

श्रेणी:मेवा
खेड़ा सत्याग्रह

right|300px|अंगूठाकार|खेड़ा सत्याग्रह के समय (१९१८ में) गांधीजी
खेड़ा सत्याग्रह गुजरात के खेड़ा जिले में किसानों का अंग्रेज सरकार की कर-वसूली के विरुद्ध एक सत्याग्रह (आन्दोलन)
इसे प्रथम असहयोग आंदोलन भी कहा जाता है।

 इतिहास 
सन् 1917 ई. में गुजरात जिले की पूरे साल की फसल मारी गई। किसानों की दृष्टि में फसल चौथाई भी नहीं हुई थी। स्थिति को देखते हुए लगान की माफी होनी चाहिए थी, पर सरकारी अधिकारी किसानों की इस बात को सुनने को तैयार न थे। किसानों की जब सारी प्रार्थनाएँ निष्फल हो गई तब महात्मा गांधी ने उन्हें सत्याग्रह करने की सलाह दी और लोगों से स्वयंसेवक और कार्यकर्ता बनने की अपील की। गांधी जी की अपील पर वल्लभभाई पटेल अपनी खासी चलती हुई वकालत छोड़ कर सामने आए। यह उनके सार्वजनिक जीवन का श्रीगणेश था। उन्होंने गाँव-गाँव घूम-घूम कर किसानों से प्रतिज्ञा पत्र पर हस्ताक्षर कराया कि वे अपने को झूठा कहलाने और स्वाभिमान को नष्ट कर जबर्दस्ती बढ़ाया हुआ कर देने की अपेक्षा अपनी भूमि को जब्त कराने के लिये तैयार हैं। निदान सरकार की ओर से कर की अदायगी के लिए किसानों के मवेशी तथा अन्य वस्तुएँ कुर्क की जाने लगीं। किसान अपनी प्रतिज्ञा पर दृढ़ रहे। उन्हें अधिक दृढ़ बनाने के लिए महात्मा गांधी ने किसानों से कहा कि जो खेत बेजा कुर्क कर लिए गए हैं उसकी फसल काट कर ले आएँ। गांधी जी के इस आदेश का पालन करने मोहनलाल पंड्या आगे बढ़े और वे एक खेत से प्याज की फसल उखाड़ लाए। इस कार्य में कुछ अन्य किसानों ने भी उनकी सहायता की। वे सभी पकड़े गए, मुकदमा चला और उन्हें सजा हुई। इस प्रकार किसानों का यह सत्याग्रह चल निकला। यह सत्याग्रह गांधीजी का पहला आन्दोलन था। 

सरकार को अपनी भूल का अनुभव हुआ पर उसे वह खुल कर स्वीकार नहीं करना चाहती थी अत: उसने बिना कोई सार्वजनिक घोषणा किए ही गरीब किसानों से लगान की वसूली बंद कर दी। सरकार ने यह कार्य बहुत देर से और बेमन से किया और यह प्रयत्न किया कि किसानों को यह अनुभव न होने पाए कि सरकार ने किसानों के सत्याग्रह से झुककर किसी प्रकार का कोई समझौता किया है। इससे किसानों को अधिक लाभ तो न हुआ पर उनकी नैतिक विजय अवश्य हुई।

=इन्हें भी देखें
चम्पारण सत्याग्रह
खेड़ा जिला
खेड़ा

 बाहरी कड़ियाँ 
 खेड़ा सत्याग्रह का इतिहास
 Peasant Nationalists of Gujarat : Kheda District, 1917-1934 by David Hardiman
 Patel: A Life by Rajmohan Gandhi
 My Autobiography, Or The Story Of My Experiments With Truth (1929) by M.K. Gandhi
 Indian Independence Movement, Indian Nationalism
 Mahatma Gandhi, Gandhism, Satyagraha, Sardar Vallabhbhai Patel
 See Day to Day with Gandhi (volume 1), some original documents about the Kheda Satyagraha.

श्रेणी:भारतीय स्वतन्त्रता संग्राम
श्रेणी:महात्मा गांधी
खसखस

thumb|right|खस का पौधा
thumb|खस की जड़ें
खस या खसखस (Khus Khus) एक सुगंधित पौधा है। इसका वानस्पतिक नाम वेटिवीरिआ जिजेनिऑयडीज (Vetiveria) है जिसकी व्युत्पत्ति तमिल के शब्द वेटिवर से हुई प्रतीत होती है। यह सुगंधित, पतले एकवर्ध्यक्ष (Racemes) का लंबे पुष्पगुच्छवाला वर्षानुवर्षी पौधा है। इसकी अनुशूकी का जोड़ा सीकुररहित होता है, जिसमें से एक अवृंत और पूर्ण तथा दूसरा वृंतयुक्त और पृंपुष्पी होता है। अवृंत अनुशूकि में बारीक कंटक होते हैं। इसका प्रकंद (rhizoma) बहुत सुगंधित होता है। प्रकंद का उपयोग भारत में इत्र बनाने और ओषधि के रूप में प्राचीन काल से हो रहा है। पौधे एलएच की जड़ों का उपयोग विशेष प्रकार का पर्दा बनाने में होता है जिसे ‘खस की टट्टी’ कहते हैं। इसको ग्रीष्म ऋतु में कमरे तथा खिड़कियों पर लगाते हैं और पानी से तर रखते हैं जिससे कमरे में ठंडी तथा सुगंधित वायु आती है और कमरा ठंडा बना रहता है। प्रकंद के वाष्प आसवन से सुगंधित वाष्पशील तेल प्राप्त होता है जिसका उपयोग इत्र बनाने में होता है। फूलों की गंध को पकड़ रखने की इसमें क्षमता पर्याप्त होती है।

यह सघन गुच्छेदार घास राजस्थान एवं भारत के अन्य राज्यों में स्वजात उगती पाई जाती है। राजस्थान में भरतपुर तथा अजमेर जिलों में यह खूब उगती है। इस पादप के मजबूत डंठल प्रकद से निकले हुए लगभग 2 मीटर तक ऊंचे, सघन गुच्छों में, मजबूत स्पंजी जड़ों वाले होते हैं। इसकी जड़ों से प्राप्त तेल इत्र उद्योग में प्रसाधन सामग्री बनाने व साबुन का सुगंध प्रदान करने में प्रयुक्त होता है। खस तेल का अध्याम, शूल व दुराग्राही उल्टियों में वातानुलोमक के रूप में प्रयोग होता है। यह उद्दीपक, स्वेदनकारी व शीतलक माना जाता है। इसके अतिरिक्त आमवात, कटिवेदना व मोच में भी इससे मालिश करने पर आराम मिलता है।  

खस घास को खेती की भूमि सुधार हेतु भी उपयोग में ली जा सकती है नदी झील और नालों की जल प्रदूषण को रोकने हेतु खस का उपयोग प्राकृतिक जल शुद्धीकरण की तरह उपयोग में लाई जा सकती है बरसात के महीनों में अत्यधिक मात्रा में बारिश होने की वजह से भूस्खलन मिट्टी कटाव होकर के खेत की मिट्टी नदी में प्रवाहित हो जाती है जिस वजह से जल प्रदूषण बढ़ जाता है नदी नालो झील में मिट्टी कटाव को रोकने हेतु नदियों के तट में खस घास का रोपण  कर देनी चाहिए  

सन्दर्भ

श्रेणी:वनस्पति
खस

खश, कश, काशी, खास, खोश, खोशीय आदि एक ही वर्ग के नाम है
खाश आर्य इंडो ईरानी आर्यो की एक शाखा है यह प्राक वैदिक आर्य है जो शमन संस्कृति और देव संस्कृति को मानते है ।

श्रेणी:वहुविकल्पी शब्द
खेजड़ी

खेजड़ी या शमी एक वृक्ष है जो थार के मरुस्थल एवं अन्य स्थानों में पाया जाता है। यह वहां के लोगों के लिए बहुत उपयोगी है। इसके अन्य नामों में घफ़ (संयुक्त अरब अमीरात), खेजड़ी, जांट/जांटी, सांगरी (राजस्थान),
छोंकरा (उत्तर प्रदेश), 
जंड (पंजाबी), कांडी (सिंध), वण्णि (तमिल), शमी, सुमरी (गुजराती) आते हैं। इसका व्यापारिक नाम कांडी है। यह वृक्ष विभिन्न देशों में पाया जाता है जहाँ इसके अलग अलग नाम हैं। अंग्रेजी में यह प्रोसोपिस सिनेरेरिया नाम से जाना जाता है। खेजड़ी का वृक्ष जेठ के महीने में भी हरा रहता है। ऐसी गर्मी में जब रेगिस्तान में जानवरों के लिए धूप से बचने का कोई सहारा नहीं होता तब यह पेड़ छाया देता है। जब खाने को कुछ नहीं होता है तब यह चारा देता है, जो लूंग कहलाता है। इसका फूल मींझर कहलाता है। इसका फल सांगरी कहलाता है, जिसकी सब्जी बनाई जाती है। यह फल सूखने पर खोखा कहलाता है जो सूखा मेवा है। इसकी लकड़ी मजबूत होती है जो किसान के लिए जलाने और फर्नीचर बनाने के काम आती है। इसकी जड़ से हल बनता है। अकाल के समय रेगिस्तान के आदमी और जानवरों का यही एक मात्र सहारा है। सन १८९९ में दुर्भिक्ष अकाल पड़ा था जिसको छपनिया अकाल कहते हैं, उस समय रेगिस्तान के लोग इस पेड़ के तनों के छिलके खाकर जिन्दा रहे थे। इस पेड़ के नीचे अनाज की पैदावार ज्यादा होती है।

 साहित्यिक एवं सांस्कृतिक महत्त्व 
thumb|200px|left|खेजड़ी का वृक्ष
राजस्थानी भाषा में कन्हैयालाल सेठिया की कविता 'मींझर' बहुत प्रसिद्द है। यह थार के रेगिस्तान में पाए जाने वाले वृक्ष खेजड़ी के सम्बन्ध में है। इस कविता में खेजड़ी की उपयोगिता और महत्व का सुन्दर चित्रण किया गया है। दशहरे के दिन शमी के वृक्ष की पूजा करने की परंपरा भी है।  रावण दहन के बाद घर लौटते समय शमी के पत्ते लूट कर लाने की प्रथा है जो स्वर्ण का प्रतीक मानी जाती है। इसके अनेक औषधीय गुण भी है। पांडवों द्वारा अज्ञातवास के अंतिम वर्ष में गांडीव धनुष इसी पेड़ में छुपाए जाने के उल्लेख मिलते हैं। इसी प्रकार लंका विजय से पूर्व भगवान राम द्वारा शमी के वृक्ष की पूजा का उल्लेख मिलता है। शमी या खेजड़ी के वृक्ष की लकड़ी यज्ञ की समिधा के लिए पवित्र मानी जाती है। वसन्त ऋतु में समिधा के लिए शमी की लकड़ी का प्रावधान किया गया है। इसी प्रकार वारों में शनिवार को शमी की समिधा का विशेष महत्त्व है।

१९८३ में इसे राजस्थान राज्य का राज्य वृक्ष घोषित कर दिया था। 
 सन्दर्भ 

श्रेणी:वनस्पति
श्रेणी:वृक्ष
श्रेणी:हिन्दी विकि डीवीडी परियोजना
खनन इंजीनियरी

प्राकृतिक रूप से विद्यमान परिस्थितियों में स्थित खनिजों को बाहर निकालने एवं उनका प्रसंस्करण करने से सम्बन्धित सिद्धान्त, विज्ञान, तकनीकी को खनन इंजीनियरी (Mining engineering) कहते हैं।

 इन्हें भी देखें 
 खनिकर्म

 बाहरी कड़ियाँ 
 SME (Society for Mining Metallurgy and Exploration), publishes the monthly magazine Mining Engineering
 U.S. Department of Labor: Mining and geological engineers
 Mining-Technology.Com
 British Geological Survey Mineral Processing

श्रेणी:खनिकी
रस (वनस्पति)

thumb| संतरे का रस  रस फल या सब्ज़ी के ऊतकों में निहित एक प्राकृतिक तरल है। 

रस को ताजे फल या सब्जियों से उष्मा या विलायक (सॉल्वैंट) का प्रयोग किए बिना, या तो याँत्रिक विधि से निचोड़ कर या फिर सिझा कर निकाला जाता है। उदाहरण के लिए, संतरे का रस, संतरे के फल को दबा कर या निचोड़ कर निकाला जाता है। ताजा फल और सब्जियों का रस घर में हाथ या बिजली के जूसर की सहायता से निकाला जा सकता है। व्यवसायिक रूप से निर्मित कई रसों से रेशे और गूदे को छान कर अलग कर देते हैं, लेकिन आजकल रेशे और गूदे से युक्त ताजा संतरे का रस एक लोकप्रिय पेय है। रस को आजकल गाढ़ा करके या जमा कर के भी विपणित किया जाता है और इस रस को पुन: पीने योग्य बनाने के लिए इसमे पानी मिलाना पड़ता है। ताजे निचोड़े रस की तुलना मे इसका स्वाद काफ़ी अलग होता है। फलों के रस के संरक्षण और प्रसंस्करण के लिए आम तरीकों मे डिब्बाबंदी, पास्च्युरीकरण, जमाना, वाष्पीकरण और स्प्रे शुष्कण आदि शामिल हैं।

बाहरी कड़ियाँ
किस रोग में कौन सा रस लेंगे?

श्रेणी:आयुर्वेद
ऊष्मीय ऊर्जा

250px|अंगूठाकार|दाएँ|ऊष्मीय ऊर्जा के कारण निकलती रोशनी के साथ-साथ ऊष्मा भी निकल रही है।
ऊष्मीय ऊर्जा एक प्रकार की आंतरिक ऊर्जा होती है। जो किसी भी स्थान पर अपने तापमान के द्वारा प्रभाव डालती है। औसतन गतिज ऊर्जा से इधर उधर घूमते कण इसी के द्वारा स्वतंत्र रूप से घूमते रहते हैं। यह हर कण में उपस्थित ऊष्मीय ऊर्जा को दर्शाता है।Thermal energy entry in Britannica Online  (अंग्रेज़ी में)

प्रत्येक पदार्थ अणुओ से मिलकर बना है इन अणुओ की कंपन गति के कारण इनमें आंतरिक गति ऊर्जा होती है

सन्दर्भ

बाहरी कड़ियाँ
 ऊष्मीय ऊर्जा (अंग्रेज़ी में)

श्रेणी:ऊर्जा के रूप
श्रेणी:ऊर्जा
श्रेणी:ऊष्मागतिकी
नेपीडाॅ

नाएप्यीडॉ (बर्मी: နေပြည်တော် अंग्रेजी Naypyidaw) म्यान्मार की नयी राजधानी है। नाएप्यीडॉ का अर्थ राजसी नगर होता है। इसका एक अनुवाद राजाओ का घर भी है। ६ नवम्बर २००५ को नाएप्यीडॉ को बर्मा की प्रशासनिक राजधानी घोषित किया गया। राजधानी का नाम २७ मार्च २००६ को म्यान्मार के सशस्त्र बल दिवस के दिन घोषित किया गया। यह नगर बर्मा की पुरानी राजधानी यांगून से उत्तर मे लगभग ३०० किलोमीटर की दूरी पर स्थित है। यह यांगून और माण्डले के बाद म्यान्मार का तीसरा सबसे ज्यादा आबादी वाला शहर है। सन २००९ में यहाँ की आबादी लगभग ९,२५,००० थी।
 
 इतिहास 
नाएप्यीडॉ का इतिहास संक्षिप्त है। इसका निर्माण २००२ में प्यिनमाना नामक जगह से 3 कि॰मी॰ दूर झाड़ियों से युक्त जगह में शुरू हुआ। इस शहर के निर्माण के लिए म्यान्मार की सैन्य सरकार ने कम से कम २५ निर्माण कंपनियों की सेवाएँ, लीं। ६ नवम्बर २००५ को सैन्य सरकार ने सरकारी मंत्रालयों को यांगून से नाएप्यीडॉ स्थानांतरित करना शुरू कर दिया। सैन्य मुख्यालय को अन्य सरकारी मंत्रालयों से अलग परिसर में बनाया गया, जहाँ नागरिकों के प्रवेश में प्रतिबन्ध है। दुकानदारों को भी सरकारी मंत्रालयों के पास स्थित व्यावसायिक क्षेत्र तक सीमित रखा गया।
 Gallery 

 इन्हें भी देखें 
 अराकान
 बंगाल की खाड़ी

श्रेणी:म्यान्मार
श्रेणी:एशिया में राजधानियाँ
मैक्स प्लांक

right|thumb|300px|युवा मैक्स प्लांक (१८७८)

जर्मन वैज्ञानिक मैक्स प्लांक (Max Planck) का जन्म 23 अप्रैल 1858 को हुआ था। ग्रेजुएशन के बाद जब उसने भौतिकी का क्षेत्र चुना तो एक अध्यापक ने राय दी कि इस क्षेत्र में लगभग सभी कुछ खोजा जा चुका है अतः इसमें कार्य करना निरर्थक है। प्लांक ने जवाब दिया कि मैं पुरानी चीज़ें ही सीखना चाहता हूँ. प्लांक के इस क्षेत्र में जाने के बाद भौतिकी में इतनी नई खोजें हुईं जितनी शायद पिछले हज़ार वर्षों में नहीं हुई थीं।

प्लांक ने अपने अनुसंधान की शुरुआत ऊष्मागतिकी (Thermodynamics) से की।  उसने विशेष रूप से उष्मागतिकी के द्वितीय नियम पर कार्य किया। उसी समय कुछ इलेक्ट्रिक कंपनियों ने उसके सामने एक ऐसे प्रकाश स्रोत को बनाने की समस्या रखी जो न्यूनतम ऊर्जा की खपत में अधिक से अधिक प्रकाश पैदा कर सके।  इस समस्या ने प्लांक का रूख विकिरण (Radiation) के अध्ययन की ओर मोड़ा . उसने विकिरण की विद्युत् चुम्बकीय प्रकृति (Electromagnetic Nature) ज्ञात की।  इस तरह ज्ञात हुआ कि प्रकाश, रेडियो तरंगें, पराबैंगनी (Ultraviolet), इन्फ्रारेड सभी विकिरण के ही रूप हैं जो दरअसल विद्युत् चुम्बकीय तरंगें हैं। 

प्लांक ने ब्लैक बॉडी रेडियेशन पर कार्य करते हुए एक नियम दिया जिसे वीन-प्लांक नियम के नाम से जाना जाता है। बाद में उसने पाया कि बहुत से प्रयोगों के परिणाम इससे अलग आते हैं। उसने अपने नियम का पुनर्विश्लेषण किया और एक आश्चर्यजनक नई खोज पर पहुंचा, जिसे प्लांक की क्वांटम परिकल्पना कहते हैं। इन पैकेट्स को क़्वान्टा कहा जाता है। हर क़्वान्टा की ऊर्जा निश्चित होती है तथा केवल प्रकाश (विकिरण) की आवृत्ति (रंग) पर निर्भर करती है। (सूत्र E = hν जहाँ h प्लांक नियतांक तथा ν आवृत्ति है।)

प्लांक की इस परिकल्पना ने भौतिक जगत में हलचल मचा दी।  यहीं से जन्म हुआ भौतिकी की नई शाखा क्वांटम भौतिकी का. बाद में इसी परिकल्पना का उपयोग करते हुए आइन्स्टीन ने प्रकाश विद्युत प्रभाव की व्याख्या की, जिसके लिए उसे नोबेल पुरस्कार से सम्मानित किया गया। इस परिकल्पना के अनुसार प्रकाश तथा अन्य विद्युत चुम्बकीय विकिरण ऊर्जा का सतत प्रवाह न होकर ऊर्जा के छोटे छोटे पैकेट के रूप में चलता है।

क्वांटम भौतिकी की स्थापना के लिए प्लांक को 1918 के नोबेल पुरस्कार से सम्मानित किया गया। धार्मिक रूप से वह ईसाई था। वह तथा आइन्स्टीन गहरे दोस्त थे। उनकी पिआनो की महफिलें साथ में जमती थीं। 4 अक्टूबर 1947 को नब्बे वर्ष की अवस्था में उसकी मृत्यु हुई।

 इन्हें भी देखें 
 नोबेल पुरस्कार विजेताओं की सूची 
 भौतिकी में नोबेल पुरस्कार

संदर्भ

 बाहरी कड़ियाँ 
 मैक्स प्लांक

 जीवनी 
 Annotated bibliography for Max Planck from the Alsos Digital Library for Nuclear Issues
 Max Planck - Encyclopaedia Britannica article 
 Max Planck Biography – www.nobel-prize-winners.com
 Max Planck Institutes of Natural Science and Astrophysics
 Cinematic self portrait of Max Planck, Berlin-Brandenburgische Akademie der Wissenschaften, 1942

 लेख 
 Life–Work–Personality - Exhibition on the 50th anniversary of Max Planck's death.
 Max Planck, Planck's constant, and Schrodinger's Cat
 Kragh, Helge Max Planck: The reluctant revolutionary Physics World December 2000

श्रेणी:1858 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:१९४७ में निधन
ऐतरेय ब्राह्मण

ऐतरेय ब्राह्मण ऋग्वेद की एक शाखा है जिसका केवल "ब्राह्मण" ही उपलब्ध है, संहिता नहीं। ऐतरेय ब्राह्मण ऋग्वेदीय ब्राह्मणों में अपनी महत्ता के कारण प्रथम स्थान रखता है। यह "ब्राह्मण" हौत्रकर्म से संबद्ध विषयों का बड़ा ही पूर्ण परिचायक है और यही इसका महत्व है। इस "ब्राह्मण" के अन्य अंश भी उपलब्ध होते हैं जो "ऐतरेय आरण्यक" तथा "ऐतरेय उपनिषद्" कहलाते हैं।

 अध्याय एवं सामग्री 
ऐतरेय ब्राह्मण में ४० अध्याय हैं जिनमें प्रत्येक पाँच अध्यायों को मिलाकर एक "पंचिका" कहते हैं और प्रत्येक अध्याय के विभाग को "कंडिका"। इस प्रकार पूरे ग्रंथ में आठ पंचिका, ४० अध्याय, अथवा २८५ कंडिकाएँ हैं। समस्त सोमयागों की प्रकृति होने के कारण "अग्निष्टोम" का प्रथमत: विस्तृत वर्णन किया गया है और अनंतर सवनों में प्रयुक्त शास्त्रों का तथा अग्निष्टोम की विकृतियों–उक्थ्य, अतिरात्र तथा षोडशी याग–का उपादेय विवरण प्रस्तुत किया गया है। "राजसूय" का वर्णन, तदंतर्गत शुनःशेप का आख्यान तथा "ऐंद्र महाभिषेक" का विवरण ऐतिहासिक दृष्टि से विशेष महत्वपूर्ण हैं। अष्टम पंचिका में प्राचीन भारत के मूर्धाभिषिक्त सम्राटों का विशेष वर्णन किया गया है। जिसमें इस विषय की प्राचीन गाथाएँ उधृत की गई हैं। गाथाएँ भाषा तथा इतिहास दोनों दृष्टियों से महत्व रखती हैं।

 "ऐतरेय" शब्द की व्याख्या 
"ऐतरेय" शब्द की व्याख्या एक प्राचीन टीकाकार ने की है – इतरा का पुत्र, जिसके कारण इस ब्राह्मण के मूल प्रवर्तक पर हीन जाति का होने का दोष लगाया जाता है, परंतु वस्तुस्थिति ऐसी नहीं है। अवेस्ता का एक प्रख्यात शब्द है – "एथ्रेय" जिसका अर्थ है ऋत्विज्, यज्ञ करानेवाला पुरोहित। विद्वानों की दृष्टि में वैदिक "ऐतरेय" को इस "ऐतरेय" से संबद्ध मानना भाषाशास्त्रीय शैली से नितांत उचित है। फलत: "ऐतरेय" का भी अर्थ है "ऋत्विज"। इस ब्राह्मण में प्रतिपाद्य विषय की आलोचना करने पर इस अर्थ की यथार्थता में संदेह नहीं रहता।

 बाहरी कड़ियाँ 
 TITUS eText of Aitareya Brahman
 ऐतरेय ब्राह्मण डाउनलोड करें (इन्टरनेट आर्काइव से)
 Aitareya Brahman of the Rigveda
 ऐतरेय ब्राह्मण (दीर्घातमा)
 शुनःशेप आख्यान और उसका निहितार्थ (ज्ञान वाक्)
 ऐतरेयब्राह्मणविज्ञान (लेखक- आचार्य अग्निव्रत नैष्ठिक)

श्रेणी:संस्कृत साहित्य
श्रेणी:ब्राह्मण ग्रन्थ
श्रेणी:हिन्दू धर्म
श्रेणी:वैदिक साहित्य
श्रेणी:वैदिक सभ्यता
तनाव (चिकित्सा)

right|thumb|Human brain (hypothalamus=red, amygdala=green, hippocampus/fornix=blue, pons=gold, pituitary gland=pink)
तनाव (Stress) मनःस्थिति से उपजा विकार है। मनःस्थिति एवं परिस्थिति के बीच असंतुलन एवं असामंजस्य के कारण तनाव उत्पन्न होता है। तनाव एक द्वन्द है, जो मन एवं भावनाओं में गहरी दरार पैदा करता है। तनाव अन्य अनेक मनोविकारों का प्रवेश द्वार है। उससे मन अशान्त, भावना अस्थिर एवं शरीर अस्वस्थता का अनुभव करते हैं। ऐसी स्थिति में हमारी कार्यक्षमता प्रभावित होती है और हमारी शारीरिक व मानसिक विकास यात्रा में व्यवधान आता है।

 इन्हें भी देखें
 तनाव प्रबंधन

 बाहरी कड़ियाँ 
 University of Massachusetts Medical School Stress Reduction Program
 "Research on Work-Related Stress", European Agency for Safety and Health at Work (EU-OSHA)
 "Working on Stress", European Agency for Safety and Health at Work (EU-OSHA)

श्रेणी:रोग
श्रेणी:स्वास्थ्य
मऊ, उत्तर प्रदेश

मऊ (), जिसे अब मऊनाथ भंजन भी कहा जाता है, भारत के उत्तर प्रदेश राज्य के मऊ ज़िले में स्थित एक नगर है। यह ज़िले का मुख्यालय भी है।" बहुत कम लोग जानते हैं कि मऊ के राजा भर क्षत्रिय श्रीधर तथा घोषी के राज घोष थे। 
 Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 भूगोल 
मऊ शहर लखनऊ के दक्षिण-पूर्व से 282 किलोमीटर और आजमगढ़ के पूर्व से 56 किलोमीटर की दूरी पर स्थित है। यह शहर तमसा नदी (टोंस नदी) के किनारे बसा है। तमसा नदी शहर के उत्तर से निकलती है। मऊ एक औद्योगिक शहर है। मऊ शहर वस्त्र उद्योग के लिये प्रसिद्ध है। मऊ को ताना-बाना की नगरी बोला जाता है।

 आवागमन 
मऊ में मऊ जंक्शन रेलवे स्टेशन मुख्य रेलस्टेशन है। राष्ट्रीय राजमार्ग २९ यहाँ से गुज़रता है और मऊ को कई स्थानों से सड़क द्वारा जोड़ता है।

 इन्हें भी देखें 
 मऊ ज़िला
 बलिया ज़िला
 आजमगढ़ ज़िला
 देवरिया ज़िला

 सन्दर्भ 

 
श्रेणी:मऊ ज़िले के नगर
*
श्रेणी:उत्तर प्रदेश के नगर
अगस्त क्रांति राजधानी एक्स्प्रेस अप

अगस्त क्रांति राजधानी  (ट्रेन संख्या: 2954D) भारतीय रेल की एक राजधानी एक्स्प्रेस रेलगाड़ी है। यह भरूच जंक्शन (स्टेशन कोड: BH) से 05:16AM बजे छूटती है। यह ट्रेन मुंबई सेंट्रल (स्टेशन कोड: BCT) पर 10:15AM बजे पहुंचती है।

यह ट्रेन रविवार, सोमवार, मंगलवार, बुधवार, गुरुवार, शुक्रवार, शनिवार, के दिन चलती है।

इसका कुल यात्रा का समय 4 घंटे 59 मिनट है।

श्रेणी:राजधानी एक्स्प्रेस
मुंबई राजधानी एक्स्प्रेस डाउन

मुंबई राजधानी एक्स्प्रेस  (ट्रेन संख्या: 2952) भारतीय रेल की एक राजधानी एक्स्प्रेस रेलगाड़ी है। यह नई दिल्ली (स्टेशन कोड: NDLS) से 04:30PM बजे छूटती है। यह ट्रेन मुंबई सेंट्रल (स्टेशन कोड: BCT) पर 08:35AM बजे पहुंचती है। 

यह ट्रेन रविवार, सोमवार, मंगलवार, बुधवार, गुरुवार, शुक्रवार, शनिवार, के दिन चलती है।

इसका कुल यात्रा का समय 16 घंटे 5 मिनट है।

श्रेणी:राजधानी एक्स्प्रेस
विद्युतसंदीप्ति

right|thumbnail|एक एल सी डी का दोनो बुझी हुई और जली हुई विद्युतसंदीप्ति पश्चप्रकाश अवस्थाओं का एनीमेशन
विद्युतसंदीप्ति-(ईएल) (Electroluminescence) एक प्रकाशीय घटना है, जिसमें एक पदार्थ किसी विद्युतधारा को उसमे से प्रवाहित करने या एक प्रबल विद्युत् क्षेत्र के संपर्क मे आने पर प्रकाश का उत्सर्जन करता है। यह प्रकाश उत्सर्जन, गर्मी (उद्दीप्त), रासायनिक प्रतिक्रिया (रसायनसंदीप्ति), ध्वनि (ध्वनिसंदीप्ति), या अन्य किसी यांत्रिक कार्रवाई (यांत्रिकसंदीप्ति) से उत्सर्जित प्रकाश से भिन्न होता है।
वृत्ति

ऐसे कार्य को व्यवसाय (Profession) कहते हैं जो एक विशेष प्रशिक्षण के बाद शुरू किया जाता है। व्यवसायिक प्रक्षिक्षण लिया हुआ व्यक्ति कुछ पैसा लेकर दूसरों को सलाह अथवा सेवा देता है। इंजीनियरी, वैद्यकी (डॉक्टर), प्रबन्धन, विधि आदि आधुनिक युग के कुछ व्यवसाय हैं। 

 व्यवसायों की सूची 
 अधिवक्ता या वकील
 वास्तुशिल्पी या आर्किटेक्ट
 ग्रन्थालय विज्ञानी (लाइब्रेरियन)
 इंजीनियर
 वैद्य, चिकित्सक या डॉक्टर
 फर्मासिस्ट
 शल्यचिकित्सक
 अध्यापक
 प्राध्यापक (प्रोफेसर)
 वैज्ञानिक
 प्रबन्धक

 बाहरी कड़ियाँ 
 व्यावसायिक संगठन, प्रबन्ध एवं प्रसासन (गूगल पुस्तक ; लेखक - मनमोहन प्रसाद)

श्रेणी:व्यवसाय
बारिपदा

thumb|280px|सिमलिपाल राष्ट्रीय अभ्यारण्य
बारिपदा (Baripada) भारत के ओड़िशा राज्य के मयूरभंज ज़िले में स्थित एक नगर है।"Orissa reference: glimpses of Orissa," Sambit Prakash Dash, TechnoCAD Systems, 2001"The Orissa Gazette," Orissa (India), 1964"Lonely Planet India," Abigail Blasi et al, Lonely Planet, 2017, ISBN 9781787011991

 आवागमन 
यहाँ से राष्ट्रीय राजमार्ग 18 गुज़रता है। सिंपलीपल पहाड़ियों के तल पर स्थित इस स्थान से मयूरभंज और आसपास के सभी पर्यटन स्थलों तक पहुंचा जा सकता है। 

 भूगोल 
बारिपदा की स्थिति  पर है। यहां की औसत ऊंचाई 36 मीटर (118 फीट)।

 दर्शनीय स्थल 
यहां एक प्राचीन किले और जगन्नाथ मंदिर के अवशेष देखे जा सकते हैं।

 सिमलिपल राष्ट्रीय उद्यान 

पूर्ववती शासकों का यह शिकार स्थल प्रोजेक्ट टाइगर के अन्तर्गत शामिल किया गया है। 1956 में इसका चयन आधिकारिक रूप से टाइगर रिजर्व के लिए किया गया था। बारीपाडा से 60 किलोमीटर दूर स्थित यह पार्क 2277.07 वर्ग किलोमीटर के क्षेत्रफल में फैला हुआ है। घने जंगलों, झरनों और पहाड़ियों से समृद्ध इस पार्क में विविध वन्यजीवों को नजदीक से देखा जा सकता है। टाईगर, हिरन, हाथी और अन्य बहुत से जीव इस पार्क में मूलत: पाए जाते हैं।

 खिचिंग 

बारिपदा से 150 किलोमीटर दूर स्थित खिचिंग नगर अपने प्राचीन मंदिरों के लिए जाना जाता है। एक समय में यह स्थान भंजा शासकों की राजधानी थी। देवी चामुंडा को समर्पित यहां का मंदिर प्रमुख और लोकप्रिय दर्शनीय स्थल है। यह मंदिर पत्थर की अनोखी मूर्तियों के लिए प्रसिद्ध है। चौलाकुंज और बिराटगढ़ यहां के अन्य चर्चित स्थल हैं। चौलाकुंज विशाल स्तंभों और बिराटगढ़ संग्रहालय के लिए जाना जाता है।

 किचकेश्वरी मंदिर 
यह मंदिर बहाल्दा में स्थित है जो 14वीं शताब्दी में मयूरभंज साम्राज्य की राजधानी थी। अपनी खूबसूरती के लिए प्रसिद्ध देवी किचकेश्वरी का यह मंदिर बारीपाडा से 16 किलोमीटर की दूरी पर है।

 मानात्री 
खखरूआ वैद्यनाथ के मंदिर के लिए प्रसिद्ध मानात्री बारीपाडा से 36 किलोमीटर की दूरी पर है। भगवान शिव को समर्पित यह मंदिर वास्तुकला का एक उत्तम उदाहरण है। मंदिर की दीवारों पर मयूरभंज राजाओं के अभिलेख उड़िया भाषा में खुदे हुए हैं। मंदिर के पश्चिम में एक प्राचीन किला क्षतिग्रस्त अवस्था में देखा जा सकता है।

 बंथिया जगन्नाथ मंदिर 
बारिपदा स्थित इस मंदिर का निर्माण 1863 से 1867 के बीच राजा श्री श्रीनाथ भांजदेव की देखरेख में किया गया था। भगवान जगन्नाथ का यह मंदिर यहां के स्थानीय लोगों के बीच काफी लोकप्रिय है।

 देवकुंड 
यह पवित्र और खूबसूरत स्थल बारीपाडा से 65 और बालेश्वर से 110 किलोमीटर की दूरी पर स्थित है। यहां का जलप्रपात और एक पहाड़ी पर स्थित अंबिका मंदिर यहां के लोकप्रिय दर्शनीय स्थल हैं।

 भीमकुंड 
यह तीर्थस्थान करंजिया से 40 किलोमीटर दूर है और यहां एक पवित्र कुंड है। माना जाता है कि भीम ने इस कुंड में स्नान किया था, इसी कारण इसे भीमकुंड कहा जाता है। जनवरी माह में मकर सक्रांति पर्व यहां बड़ी धूमधाम से मनाया जाता है। इसके आसपास की सुंदरता देखने के लिए लोगों का यहां आना-जाना लगा रहता है।

 इन्हें भी देखें 
 सिमलिपाल राष्ट्रीय अभ्यारण्य
 मयूरभंज ज़िला

 बाहरी कड़ियाँ 
 मयूरभंज जिले की आधिकारिक जालस्थल
 बारिपदा स्टेडियम

 सन्दर्भ 

श्रेणी:मयूरभंज ज़िला
श्रेणी:ओड़िशा के शहर
श्रेणी:मयूरभंज ज़िले के नगर
शंखेश्वर पद्मावती तीर्थ

thumb|शंखेश्वर पद्मावती तीर्थ
मेहसाना के शंखेश्वर में स्थित यह जैन तीर्थस्थल 125 फीट ऊंची पदमावती देवी की आकर्षक प्रतिमा के लिए प्रसिद्ध है। पदमावती देवी की मूर्ति के अलावा सरस्वती देवी, महालक्ष्मी देवी, नकोडा भरवजी और मनीभद्रवीर की प्रतिमाएं भी यहां देखी जा सकती हैं। इस तीर्थस्थल में यात्रियों के ठहरने की व्यवस्था है। इस तीर्थ के निकट ही 108 भक्तिविहार पार्श्‍वनाथ, श्री अगम मंदिर तीर्थ, भक्तामर मंदिर और गुरूमंदिर भी देखे जा सकते हैं।

इन्हें भी देखें
 पदमावती
 सरस्वती
 महालक्ष्मी
 नकोडा भरवजी
 मनीभद्रवीर

सन्दर्भ

श्रेणी:महसाना जिले के जैन तीर्थ
अर्थव्यवस्था के आकार के आधार पर भारत के राज्य

thumb|left|भारत का
वाणिज्यिक केन्द्र मुम्बई
यह सूची भारत के राज्यों और केन्द्र शासित प्रदेशों के सकल घरेलू उत्पाद के आकार पर आधारित है।

 राज्य/संघ क्षेत्र जीडीपी (खरब रुपए) प्रति व्यक्ति आय (रुपए)भारत ३७,९००.६३३१.६०५०८८१महाराष्ट्र४,३२४.१३ ४४.६३४५०९५उत्तर प्रदेश 29.5396,193आंध्र प्रदेश २,६९१.७३३०.४८५६२९तमिल नाडु २,४६२.६६३५.८१८५३५पश्चिम बंगाल २,३६०.४४२९.४४०६५८१गुजरात२,१६६.५१४२.७५६३९४६कर्णाटक १,७५०.९३३३.१२९८२७५राजस्थान १,२४१.९९ २१.९७९३२७७मध्य प्रदेश १,१८५.८६१९.६५०३५३७केरल १,३२७.३९ ३७.३७२१३१दिल्ली संघ क्षेत्र १,०५३.८५ ७६.०८७४६७४पंजाब१,०४७.०५४२.९८४११४४हरियाणा १,००६.७६४७.६१३१८३२बिहार ७९६.८२९.६००४१३४२उडी़सा ७१४.२८ १९.४०७३२५१झारखण्ड६२९.५०२३.३६१६८६१असम५७५.९७२१.६०७९००६छत्तीसगढ़५१९.२१२४.९२१५१८२जम्मू और कश्मीर२४२.६५२४.६२५उत्तराखण्ड२५७.७६३०.३६२७५२२हिमाचल प्रदेश२५४.३५४२.३९१गोआ १२४.०० ९२.०१०७९२चण्डीगढ़ संघ क्षेत्र९८.७२१०९.६८८मेघालय७०.५२३०.६६त्रिपुरा६६.०१२०.६२८पाण्डिचेरी संघ क्षेत्र६४.५७६६.४७८मणिपुर६४.३८१८.७४६नागालैण्ड५३.४६२६.८६३८३५मिज़ोरम२९.८५२४.६८००२०७अरुणाचल प्रदेश २२.६२२०.६०१६९३३सिक्किम२०.४०२८.३०७२४१७अण्डमान और निकोबार द्वीपसमूह संघ क्षेत्र१५.६२४३.८७६दादर और नागर हवेली संघ क्षेत्र ७.००१ ३१.८२२दमन और दीव संघ क्षेत्र ५.०२८३१.७८१७५०१लक्षद्वीप संघ क्षेत्र१.९०९३१.४७५६८०१मनरेगा स्कीमभारत में कृषि 

  इन्हें भी देखें   
https://web.archive.org/web/20200417054339/http://m.statisticstimes.com/economy/sectorwise-gdp-contribution-of-india.php

श्रेणी:भारत की अर्थव्यवस्था
श्रेणी:भारत के राज्यों और केन्द्र शासित प्रदेशों से संबंधित सूचियाँ
चुनार का किला

गंगा नदी के दूसरे किनारे से चुनार दुर्ग का दृष्य|right|thumb|300px
मिर्जापुर के चुनार में स्थित चुनार किला कैमूर पर्वतमाला की उत्तरी दिशा में स्थित है। यह गंगा नदी के दक्षिणी किनारे पर बसा है। यह दुर्ग गंगा नदी के ठीक किनारे पर स्थित है। यह किला एक समय हिन्दू शक्ति का केंद्र था। हिंदू काल के भवनों के अवशेष अभी तक इस किले में हैं, जिनमें महत्वपूर्ण चित्र अंकित हैं। इस किले में आदि-विक्रमादित्य का बनवाया हुआ भतृहरि मंदिर है जिसमें उनकी समाधि है। किले में मुगलों के मकबरे भी हैं।

 परिचय 
18 अप्रैल सन 1924 को मिर्जापुर के तत्कालीन कलक्टर द्वारा दुर्ग पर लगाये एक शिलापत्र पर उत्कीर्ण विवरण के अनुसार उज्जैन के सम्राट विक्रमादित्य के बाद इस किले पर 1141 से 1191 ई. तक पृथ्वीराज चौहान, 1198 में शहाबुद्दीन गौरी, 1333 से स्वामीराज, 1445 से जौनपुर के मुहम्मदशाह शर्की, 1512 से सिकन्दर शाह लोदी, 1529 से बाबर, 1530 से शेरशाहसूरी और 1536 से हुमायूं आदि शासकों का अधिपत्य रहा है। शेरशाह सूरी से हुए युद्ध में हुमायूं ने इसी किले में शरण ली थी।

इस प्रसिद्ध किले का पुनरनिर्माण शेरशाह सूरी द्वारा करवाया गया था। इस किले के चारों ओर ऊंची-ऊंची दीवारें मौजूद है। यहां से सूर्यास्त का दृश्य देखना बहुत मनोहारी प्रतीत होता है। कहा जाता है कि एक बार इस किले पर अकबर ने कब्‍जा कर लिया था। उस समय यह किला अवध के नवाबों के अधीन था। किले में सोनवा मण्डप, सूर्य धूपघड़ी और एक विशाल कुंआ मौजूद है।
right|thumb|300px|स्वर्णमण्डप या 'सोनवा मण्डप'
मुगल बादशाह हुमायूँ और अफगान सरदार शेरशाह के बीच हुए युद्धों में इस किले का विशेष महत्व रहा है। १५३९ ई. में शेरशाह ने इसपर अधिकार कर लिया, फिर अकबर के शासनकाल में १५७५ ई. में इसपर पुनः मुगलों का अधिकार हो गया। १८वीं शताब्दी में यह किला अवध के नवाब के अधिकार में रहा, जिनसे तीव्र और दीर्घकालीन अवरोध के बाद १७६३-६४ में इस को अंग्रेजों ने जनरल कार्नाक के सेनापतित्व में छीन लिया। इसके बाद सितंबर, १७८१ में इसके संबध में एक संधिपत्र पर अवध के नवाब तथा हेंस्टिंग्ज ने हस्ताक्षर किए। कंपनी के शासनकाल में सीमा पर स्थित होने के कारण काफी समय तक इसका सैनिक महत्व बना रहा। वारेन हेस्टिंग्ज का यह अत्यंत प्रिय निवासस्थान था। कंपनी ने चुनार का उपयोग अपन सेनाओं के वृद्ध तथा रोगी सैनिकों को बसाने के लिये किया था। यूरोपीय लोगों का निवासस्थान होने के चिह्न अभी तक कब्रगाह और गिरजाघर के रूप में वर्तमान हैं।

 बाहरी कड़ियाँ 
 चुनार का गौरवशाली इतिहास
 बूढ़ा हो गया है चुनारगढ़ में चन्द्रकांता का किला!
 
 बड़ा भाग्यशाली होता है यहां जन्म लेने वाला

श्रेणी:मिर्जापुर जिले के पर्यटन स्थल